ДО ОБЩИНСКИ СЪВЕТ 
БУРГАС


ДОКЛАДНА ЗАПИСКА

от инж. ЙОРДАН ГЕОРГИЕВ 
Председател на  Постоянната комисия по спорт, деца и младежки дейности при Общински съвет Бургас

 


ОТНОСНО: Приемане на решение по предложение вх. №08-00-10696/19.10.2020 г. от П. Бошнаков за безвъзмездно прехвърляне притежаваните от него акции от капитала на „Професионален футболен клуб Нефтохимик Бургас 1962“ АД ЕИК 203123031 на Община Бургас 


УВАЖАЕМИ ОБЩИНСКИ СЪВЕТНИЦИ,
На основание чл. 64, ал. 7 от Правилника за организация и дейността на ОС и взаимодействието му с общинска администрация на Община Бургас, предвид обстоятелството, че на 19.10.2020 г. постъпи предложение от П. Бошнаков за безвъзмездно прехвърляне притежаваните от него акции от капитала на „Професионален футболен клуб Нефтохимик Бургас 1962“ АД ЕИК 203123031 на Община Бургас, въпрос, който следва да се разреши бързо, предвид състоянието на футболния клуб, моля да приемете за разглеждане като спешна настоящата докладна записка.
Предложението бе разгледано в дневния ред на редовното заседание на Постоянната комисия по спорт, деца и младежки дейности при Общински съвет Бургас. Допълнително е постъпило писмо №08-00-10716/22.10.2020 г. с обяснителна записка, с което предложението е коригирано, поради наличие на техническа грешка. 
В описаните писма П. Бошнаков предлага Община Бургас безвъзмездно да придобие притежаваните от него 192 броя акции, обективирани в временно удостоверение №02-006/05.05.2016 г.- 39 бр. от №052 до №90 и временно удостоверение №№02-007/20.12.2016 г. – 153 бр. – от №301 до №453.
На заседанието, постоянната комисия взе единодушно решение да бъде внесена извънредна докладна за разглеждане на този въпрос на предстоящото заседание на общинския съвет. Със свое решение постоянната комисия препоръча да се подготви проект на решение до общинския съвет, с което да се откаже приемането на акциите.
 	Предвид изложеното, на основание чл.21, ал.1, т.8 от Закона за местното самоуправление и местната администрация и особените условия за прехвърляне на акции предвидени в чл.12 от Устава на „Професионален футболен клуб Нефтохимик Бургас 1962“ АД, предлагам, Общински съвет Бургас да приеме следното 

РЕШЕНИЕ:
[bookmark: _GoBack]I. Община Бургас да откаже при условията на чл.12 от Устава на „Професионален футболен клуб Нефтохимик Бургас 1962“ АД придобиване на 192 (сто деветдесет и два) бр. акции, собственост на П. Бошнаков, както следва:
1. 39 (тридесет и девет)  броя налични поименни акции с право на глас от №052 до №090 с номинална стойност по 500 (петстотин) лева, обективирани във временно удостоверение № 02 – 006/05.05.2016г.  
 И
2. 153 (сто петдесет и три) броя налични поименни акции с право на глас от №301 до №453 с номинална стойност по 500 (петстотин) лева всяка една, обективирани във временно удостоверение №02 – 007/20.12.2016г.  
II. На основание чл.60, ал.1 от Административнопроцесуалния кодекс допуска предварително изпълнение на решението по предходната точки, тъй като касае възможността акционера П. Бошнаков незабавно да прехвърли акциите си на друго лице и по този начин да осигури финансиране на клуба.

 Приложение: предложение вх. №08-00-10696/19.10.2020 и №08-00-10716/22.10.2020 г. с обяснителна записка.

